open-index/open-wikipedia-markdown huggingface dataset:
Ֆիլիպոկ

**Ֆիլիպոկ** (), խորհրդային մուլտպիլմիկացիոն ֆիլմ, որը նկարահանվել է 1982 թվականին, ռեժիսոր Ռոզալի Զելմայի կողմից, ըստ Լև Տոլստոյի համանուն հեքիաթի մոտիվների։

## Սյուժե
Սյուժեն պատմում է մի հետաքրքրասեր տղայի մասին։ Ֆիլիպոկը, որին մայրը հենց այդպես է անվանում, հետաքրքրվում է այն ամենով, ինչ ինքը տեսնում է։ Ի տարբերություն իր մյուս հասակակիցների՝ նա շատ է ցանկանում սովորել և նույնիսկ նախանձում է ավագ երեխաներին՝ հետևելով, թե ինչպես են նրանք առավոտյան դպրոց գնում։ Նա ինքն էլ է ուզում դպրոց գնալ։ Բայց քանի որ նա փոքր էր, մայրիկը չէր թողում տնից դուրս գալ։ Մի օր Ֆիլիպոկը խիզախություն է հավաքում, հագնում է իր մեծ վերարկուն և վազելով գնում է մեծ երեխաների մոտ։ Նա նույնիսկ հասնում է դպրոցի դարպասին, բայց այնտեղ վախենում է պահակից և վերադառնում տուն։ Այդ անհաջողությունից հետո սովորելու ցանկությունը չի կորում, և Ֆիլիպոկը որոշում է կրկին փորձել, և երբ նա դպրոց է մտնում, երեխաներն ու ուսուցիչներն ուրախությամբ ընդունում են նրան։

## Հեղինակներ

* Հեղինակները ներկայացված են ըստ մուլտֆիլմի լուսագրերի։

## Վերաթողարկում
ԽՍՀՄ-ում և Ռուսաստանում 1990-ական թվականներին մուլտֆիլմը VHS ձևաչափով թողարկվել է «Էկրան» ստեղծագործական միության ամենահայտնի մուլտֆիլմերի հավաքածուի մեջ.

Բացի այդ, մուլտֆիլմը DVD ձևաչափով բազմիցս թողարկվել է մուլտֆիլմերի հավաքածուներում։

* «Ռոբինզոն Կուզյա», Թողարկում 2. Մուլտֆիլմերի հավաքածու (Մաստեր Թեյփ)
* «Վագրիկը և նրա ընկերները», մուլտֆիլմերի ժողովածու (Սոյուզտելեֆիլմ)
* «Երեք արջերը» մուլտֆիլմերի ժողովածու (Խոշոր պլան)
* «Դիմավրեք տատիկին» մուլտֆիլմերի հավաքածու (Մագնատ)

## Տես նաև
2010 թվականի սեպտեմբերից Ս․ Էյզենշտեյնի անվան կինոարվեստի գրադարանում անցկացվում են Լև Տոլստոի մահվան 100–ամյա տարելիցի նվիրված դասախոսություններ և ցուցադրություններ։ «Լեո Տոլստոյը և կինոն։ Էկրանավորման առաջին դարը» շարքի շրջանակներում կայացել է ըստ Լև Տոլստոյի ստեղծագործությունների մոտիվների ստեղծված հայրենական մուլտիպլիկացիայի ցուցադրություն.

# «Կրակոց», 2003, «Կլասիկա», Մարիանա Նովոգրուդսկայա,
# «Երեք արջեր», 1958, «Սոյուզմուլտֆիլմ», Ռոման Դավիդով,
# «Կարապներ», 1983, «Էկրան» ստեղծագործական միություն, Մարիանա Նովոգրուդսկայա,
# «Ցատկ», 1980, Սվերդլովսկի կինոստուդիա, Գալինա Տուրգենևա,
# «Երեք արջեր», 1984, «Էկրան» ստեղծագործական միություն, Աիդա Զյաբլիկովա,
# «Բռնվի՛ր, ձուկ», 1983, Սվերդլովսկի կինոստուդիա, Գալինա Տուրգենևա,
# «Ֆիլիպոկ», 1982, «Էկրան» ստեղծագործական միություն, Ռոզալիա Զելմա։

## Ծանոթագրություններ

## Արտաքին հղումներ
* «Էկրան» ստեղծագործական միություն

Կատեգորիա:Լև Տոլստոյի ստեղծագործությունների էկրանավորումներ
Կատեգորիա:«Էկրան» ստեղծագործական միության մուլտֆիլմեր
Կատեգորիա:Մուլտֆիլմեր երեխաների մասին
Կատեգորիա:1982 մուլտֆիլմեր
Միապետության չեղարկման հայտարարում

thumb|250px| Միապետության վերացման հռչակումը, Լեոպոլդ Մորիչի անվան բրոնզ, Հանրապետության հուշարձան, Հանրապետության հրապարակ, Փարիզ, 1883 թվականՖրանսիական հեղափոխության ընթացքում **միապետության չեղարկման հայտարարումը** () հռչակվեց Ֆրանսիայի ազգային կոնվենցիայի կողմից՝ 1792 թվականի սեպտեմբերի 21-ին։

## Առաջին քայլ
Կոնվենցիայի պատվիրակներին հանձնարարվել էր վերջ դնել ճգնաժամին, որը ծագել էր Լյուդովիկոս XVI-ի ՝ դեպի Վարեն կանխված փախուստից (1791 թվականի հունիս) և Թյուիլրիի արյունալի գրավումից հետո (1792 թվականի օգոստոսի 10)։ Նրանց միջին դասի ծագումը և նրանց քաղաքական ակտիվությունը նշանակում էր, որ նրանց մեծ մասը համակրանք չէր տածում միապետության նկատմամբ և սեպտեմբերի 20-ին Վալմիի ճակատամարտի հաղթանակը (հեղափոխության առաջին ռազմական հաջողությունը) տեղի ունեցավ նրանց հանդիպման նույն օրը, դրանով իսկ հաստատելով նրանց համոզմունքները։

## Առաջարկի վերացում
Երբ պատգամավոր Ժան-Մարի Կոլո դ'Էրբուան առաջարկեց վերացնել, նա հանդիպեց փոքրիկ դիմադրության, հատկապես Կլոդ Բազիրը` Ժորժ Ջեքուիզ Դանտոնի ընկերը, փորձեց զսպել ոգևորվածությունը, առաջարկելով քննարկումներ անցկացնել նախքան որևէ որոշում կայացնելը։ Սակայն քահանա Հենրի Գրեգորը՝ Բլոիսի սահմանադրական եպիսկոպոսը, վճռականորեն պատասխանեց ցանկացած բանավեճի առաջարկությանը։
 «Ի՞նչ կարիք կա քննարկման, երբ բոլորը համաձայն են։ Թագավորները հրեշներն են ինչպես բարոյական առումով, այնպես էլ ֆիզիկական։ Դատարանները հանցագործությունների արհեստանոց են, կոռուպցիայի նախասրահ եւ բռնակալների բույն։ Թագավորների պատմությունը դա ազգերի վկայագրությունն է»։
Ժան-Ֆրանսուա Դյուգան աջակցում էր նրան՝ հայտարարելով, որ ցանկացած բանավեճ անիմաստ կլինի "այն բանից հետո, երբ օգոստոսի 10-ին կտարածվեն լույսերը"։ Այս կարճ վեճը բանավեճերի առիթ դարձավ և միաձայն ընդունվեց որոշում ՝ հռչակելով Ֆրանսիայի առաջին հանրապետությունը։

## Դարաշրջանի վերջ
Հանրապետության հռչակումից հետո աճել էին նախկին ռեժիմի մնացորդների վերացման ուղղությամբ պայքարը։ Քանի որ մոտենում էր Հանրապետության հռչակման առաջին տարելիցը, կոնվենցիան ընդունեց մի շարք օրենքներ, փոխարինելով տարածված հին կարգերը և չափման համակարգերը, ներառյալ հին քրիստոնեական օրացույցը։ Այս դրամատիկ փոփոխությունը հզոր խթան հանդիսացավ աճող հակակրոնական հոսքի համար, որն էլ բերեց Ֆրանսիայի ապաքրիստոնեացմանը։ Ֆրանսիական նոր հանրապետական օրացույցը հետ մղեց բոլոր քրիստոնեական կողմնորոշիչները և 1792 թվականի սեպտեմբերի 22-ը համարեց Հանրապետության առաջին լիարժեք օրը միապետությունից հետո՝ որպես առաջին տարվա առաջին օր։

## Ծանոթագրություններ

Կատեգորիա:18-րդ դարը Փարիզում
Կատեգորիա:Միապետություններ
Կատեգորիա:Միապետություններ ըստ երկրների
Մեղրի թանգարան

**Մեղրի թանգարան** (), մեղրին և մեղուներին նվիրված թանգարան Թայվանում։

## Ճարտարապետություն
Թանգարանի մուտքի մոտ դրված է մեղվի հսկա մոդել։ Բացի թանգարանի շենքից, թանգարանն ունի նաև ընդարձակ տարածք, որը նախատեսված է որպես մանկական խաղահրապարակ։

## Գործունեություն
Թանգարանն իրականացնում է հետևյալ գործունեությունը.

* մեղրի համտես,
* ինքնուրույն մեղր պատրաստելու հնարավորություն,
* մեղվապահության և մեղրի արտադրանքի մասին զրույցներ,
* մեղրի, ծաղկափոշու և ակնամոմի վաճառք։

## Տրանսպորտ
Թանգարան կարելի է հասնել ավտոբուսով` Թայվանի երկաթուղու Դոունան կայարանից։

## Ծանոթագրություններ

## Արտաքին հղումներ
* 

Կատեգորիա:Թայվանի թանգարաններ
Կատեգորիա:Մեղվաբուծություն
2Բ11 120-միլիմետրանոց ականանետ

**2Բ11**, խորհրդային ականանետ։ Մշակվել է 1979 թվականին Նիժնի Նովգորոդում՝ «Բուրեվեստնիկ» կենտրոնական գիտահետազոտական ինստիտուտում։

## Նկարագրություն
2Բ11 ականանետը 1943 թվականի նմուշի ՊՄ-43 զորագնդային ականանետի կառուցվածքի զարգացումն է։ Հիմնական նորարարությունը եղել է ավելի ժամանակակից նյութերի օգտագործումը, որոնք թույլ են տվել նվազեցնել ականանետի ընդհանուր զանգվածը։ Լիցքավորումը կատարվում է փողի կողմից։ Ականանետը պատրաստված է երևակայական եռանկյունու դասական սխեմայով։ Լցամասը հենվում է հատուկ հենասալի վրա։ Սալն ու երկու ոտքերը տեղադրվում են հողի մեջ։ Կրկնակի լիցքավորումը կանխելու նպատակով արդիականացված որոշ տարբերակների փողային կտրվածքի վրա կա հատուկ մեխանիզմ։
2Բ11-ի արդիականացված տարբերակն հնարավորություն ունի կրակելու 120 միլիմետր տրամաչափով գրեթե բոլոր հրետանային արկերով։ Դրանից բացի՝ ականանետը մարտական դիրքի բերելու ժամանակը նվազեցվել է 20 րապեից մինչև 1,5…2 րոպե։ 2Բ11 ականանետը կարող է օգտագործվել 2Ս12 «Սանի» ականանետային հավաքածուի կազմում անվավոր քարշակի օգտագործմամբ, ինչպես նաև տեղադրվում է թրթուրավոր ամրաշրջանակի վրա։

2015 թվականին Կիևի «Луч» կոնստրուկտորային բյուրոն ներկայացրել է 120-միլիմետրանոց ղեկավարվող ական 2Բ11 ականանետի համար (*120-міліметрова керована надточна міна «Навіс»*)։

## Ձևափոխված տարբերակներ
* **2Б11** – բազային տարբերակ,
** **2B11** – բուլղարական արտոնագրված տարբերակ,
* **2С12 «Սանի»** – ականանետային հավաքածու, որի կազմում ներառված են 2Ф510 տրանսպորտային մեքենա և 2Л81 անվային շարժամաս 2Բ11 ականանետի համար,
* **«Տունջա Սանի»** – ինքնագնաց ականանետ МТ-ЛБ-ի հիման վրա, որպես հիմնական զենք օգտագործվում է 2Б11 ականանետը, որ տեղադրված է քարշակի կորպուսի վրա,
** **SMM 74 B1.10 «Tundzha-Sani»** – բուլղարական արտոնագրված տարբերակ, որի թողարկումը 1990-ական թվականների կեսերին դադարեցվել է,
* Այբատ -ինքնագնաց ականանետ։

## Օպերատորներ
*  – 61 2С12 «Սանի», 2016 թվականի դրությամբ
*  – 23 2Б11 (օգտագործվում են UK-2 նշանակմամբ), 2012 թվականի դրությամբ
*  – 14 2Б11, 2016 թվականի դրությամբ
*  – որոշակի քանակությամբ 2Б11, 2016 թվականի դրությամբ
*  – 5 2Б11, 2016 թվականի դրությամբ
*  – անցել են նրա անկումից հետո ձևավորված պետություններին
*  – 45 2Б11 և М-120, 2016 թվականի դրությամբ
*  – 6 2С12 «Սանի», 2016 թվականի դրությամբ
*  – ցամաքային զորքեր՝ 1700 2С12 «Սանի», (դրանցից 1000-ը՝ պահեստային), 2016 թվականի դրությամբ, սահմանապահ զորքեր՝ 90 միավոր 2С1, 2С9 և 2С12 «Սանի», 2016 թվականի դրությամբ
*  – 48 2С12 «Սանի», 2016 թվականի դրությամբ
*  – 14 2С12 «Սանի», 2016 թվականի դրությամբ
*  – 5 2Б11 և 19 2С12 «Սանի», 2016 թվականի դրությամբ
*  – ցամաքային զորքեր՝ 190 2С12 «Սանի», 2016 թվականի դրությամբ, օդադեսանտային զորքեր՝ 24 2С12 «Սանի», 2016 թվականի դրությամբ

### Մարտական կիրառություն
# Երկրորդ չեչենական պատերազմ
# Զինված կոնֆլիկտ Ուկրաինայի արևելքում – օգտագործել են կոնֆլիկտի մասնակից երկու կողմերը։

## 2Բ11 և այլ ականանետներ

## Ծանոթագրություններ

## Գրականություն
* 

## Արտաքին հղումներ
* 
* 
* 
* 
* 

Կատեգորիա:1979 հիմնադրումներ
Կատեգորիա:Խորհրդային Միության ականանետեր
Գամլա (արգելոց)

**Գամլայի արգելոց** (), արգելոց, գտնվում է Գոլանի բարձունքների կենտրոնական մասում՝ Կացրին քաղաքից մոտ 20 կմ հարավ։ Տարածքը արգելոց է հայտարարվել 2003 թվականի հունվարի 9-ին, արգելոցի մակերեսը կազմում է 8380 դունամ (8,3 կմ²)։

Գամլայի արգելոցը ներառում է երկու գետերի հովիտներ՝ Դալիոթ գետը և Գամլա գետը, և ձգվում է Գամլա գետի երկայնքով մինչև Գամլա ջրվեժը, որն Իսրայելում ամենաբարձրն է (51 մ)։ Արգելոցի տարածքում գտնվում են հին Գամլա քաղաքի ավերակները և արծիվների դիտակերկման կայանը։

2010 թվականին արգելոցը վնաս էր կրել անտառային խոշոր հրդեհից, որն առաջացել է մարտական վարժությունների ընթացքում հրետանուց արձակված արկից։

## Հին քաղաք
thumb|right|Տեսք վերևից|225px

Գամլա քաղաքը հիմնադրվել է մ.թ.ա. 81 թվականին Ալեքսանդր Յանայի կառավարման օրոք, որը Գոլանի բարձունքները կցեց Հասմոնյան թագավորությանը։ Քաղաքի անվանումը գալիս է «գամալ» բառից ( — *ուղտ*), քանի որ այն բլուրը, որի վրա գտնվում էր քաղաքը, նման է ուղտի սապատի։ Որպես Գոլանի մայրաքաղաք՝ քաղաքը գոյատևեց մոտ 150 տարի։ Հակահռոմեական ապստամբության շրջանում այն դարձավ ապստամբների հենակետերից մեկը։ Հռոմեացիների կողմից Մ.թ. 67 թվականին Գամլայի գրավումը նկարագրվել է դեպքերի ականատես Հովսեփոս Փլավիոսի «Հրեական պատերազմ» աշխատության մեջ, գիրք 4, մաս 1։

Գամլայի ճշգրիտ գտնվելու վայրը մնացել էր անհայտ մինչև 1968 թվականը։ 1970-1980-ական թվականներին այստեղ իրականացվեցին ինտենսիվ հնագիտական պեղումներ.։ Տեղանքի բարդության պատճառով բոլոր աշխատանքներն իրականացվել են ձեռքով՝ առանց որևէ մեքենայացման։ Երկրորդ շրջանում, բացի հնագիտական հետազոտությունից, աշխատանք է տարվել նաև զբոսաշրջային վայր ստեղծելու ուղղությամբ՝ ճանապարհի կառուցում, ձևավորում, վերակառուցում և այլն։

## Դիտարկման կայան
[thumb|[Սպիտակագլուխ անգղների դիտարկման կայան]]
Գամլայի արգելոցում ապրում է Իսրայելում գտնվող սպիտակագլուխ անգղների ամենամեծ զանգվածը։ Անգղի բույները տեղակայված են անմիջապես արգելոցի դիտարկման տախտակամածի տակ։ Արգելոցում տեղադրվել է մոնիտորինգի հատուկ համակարգ, որն արգելոցի աշխատակիցներին թույլ է տալիս իրական ժամանակում հսկողություն իրականացնել, ինչպես նաև դիտել տարվա ընթացքում գրանցված տեսանյութերը։ 2004 թվականին շատ անգղներ սատկեցին՝ թունավորվելով գյուղատնտեսական թույնով։ Արգելոցի անձնակազմը և կամավորները ստիպված էին փրկել առանց թխսկանի մնացած ձվերը և երիտասարդ թռչուններ աճեցնել։

## Դոլմեններ
Արգելոցում գտնվում են նաև մոտ 700 նեոլիթյան դոլմեններ։

## Ծանոթագրություններ

## Արտաքին հղումներ
* 

thumb|800px|center|Կիրճի համայնապատկեր

Կատեգորիա:2003 հիմնադրված բնության հատուկ պահպանվող տարածքներ
Կատեգորիա:Զբոսաշրջությունն Իսրայելում
Կատեգորիա:Իսրայելի ազգային պարկեր
Կատեգորիա:Իսրայելի տեսարժան վայրեր
Ջահան Թալիշինսկայա

**Ջահան Ռզա կըզը Թալիշինսկայա** (, ), ադրբեջանցի երգչուհի-խանենդե, Ադրբեջանական ԽՍՀ վաստակավոր արտիստուհի (1940)։

## Կենսագրություն
Ջահան խանում Թալիշինսկայան ծնվել է 1909 թվականի փետրվարի 9-ին Լենքորանում։ 1918 թվականին նրա ընտանիքը տեղափոխվել է Բաքու։ Նա ընդունվել է Ադրբեջանի Աղջիկների Սեմինարիա։ Նրան հետաքրքրում էին նաև երաժշտությունն ու վոկալը։ Առանց հատուկ երաժշտական հմտությունների նա կարողացավ կատարելապես ելույթ ունենալ դաշնամուրի և թառի վրա։ 1927 թվականին նա սկսել է աշխատել Բաքվի ռադիոյային ցանցում։ 1934 թվականին եղել է Ադրբեջանի պետական ֆիլհարմոնիայի մենակատար։

Նա հանդես է եկել բազմաթիվ համերգներով։ Ջահան խանումը ժողովրդական երգերի և ադրբեջանական մուղաների հիանալի կատարող էր։ Նա կատարել է «Բայաթի-Շիրազ», «Սեգյահ», «Մահուր», «Շուռ», «Ղաթար» մուղամները։ Միևնույն ժամանակ նա «Ղարաբաղի շիքյաստաի» կատարող էր։ Այդ ժամանակ Ջահան խանումը համերգներին մասնակցում էր նշանավոր երգիչներ Ջաբբար Ղարյաղդիօղլու, Հուսեյնկուլու Սարաբսկու, Սեիդ Շուշինսկու, Խան Շուշինսկու, Հաղիղաթ Ռզաևայի, Ղուրբան Փիրիմովի և Զուլֆի Ադիգյոզալովի հետ։

1940 թվականին Ջահան Թալիշինսկայային շնորհվել է հանրապետության վաստակավոր արտիստի կոչում։ Ջահան խանում Թալիշինսկայան մահացել է 1967 թվականին։

## Ծանոթագրություններ

Կատեգորիա:Ադրբեջանցի երգիչներ
Ամիսկ լիճ

**Ամիսկ լիճ** () ` Կանադայի Ալբերտա քաղաքի կենտրոնական գավառի լիճ, գտնվում է Էդմոնտոն քաղաքից 175 կմ հյուսիս-արևելք և  Բայլ գյուղից 5 կմ հյուսիս։ Կանադայի փոքր լճերից մեկն է, ամբողջ տարածքը կազմում է 5.2 քառակուսի կմ։ Ծովի մակարդակից բարձր է 611.6 մետր, տատանումները լճի մակարդակից՝ 0.13 մետր։ Լիճը խորությունը հարավում 60 մ է հյուսիսում՝ 34 մ։ Այն երկար է և նեղ, տարածվում է հյուսիս-հարավով և գտնվում է Բևեր գետի ավազանի արևմտյան մասում։ Ամենամոտը լճից սնվում են արևմուտքում՝ Սկելետոն լիճը և Լոնգ լիճը՝ հարավում։ Լճի հյուսիսային վերջավորությունից հոսում է Ամիսկ նույնանուն գետը։

Լճի ափին զարգանում է տուրիզմը։ Առավել պոպուլյար է ձկների , հիմնականում՝ դեղին օկունի, հյուսիսային գայլաձկան և գետնածածանի որսը, նավարկությունը և լողը։ 1988 թվականին ձկնապաշարի ավելացման նպատակով ձվադրման ժամանակ արգելվել էր ձկների որսը։ Լիճը շրջապատված է խառն անտառներով։ Գերակշռող ծառատեսակնեն են՝ կաղամախին, ուռենին, բալասանական  բարդին, եղևնին և սոճին: Շատ են ինչպես ջրային թռչունները, այնպես էլ ափամերձ թռչունները՝ հատկապես փոքր ծովածոցերում։

Լիճը թարգմանաբար նշանակում է «կուղբի լիճ»։

## Ծանոթագրություններ

Կատեգորիա:Ալբերտայի լճեր
Բեյթ Շեմեշ

**Բեյթ Շեմեշ** (` Արևի տուն), քաղաք Իսրայելում։ Գտնվում է Երուսաղեմի շրջանում։

## Պատմություն
Այս անվամբ բնակավայրի հիշատակումներ առաջին անգամ հանդիպում են դեռ Հին Կտակարանում։

Հին Կտակարանում Բեյթ Շեմեշը հիշատակվում է որպես Եհուդայի և Դանի ցեղերի միջև սահմանային քաղաք, որը պատկանում է Եհուդայի ցեղին։ Հետագայում Բեյթ Շեմեշը հանձնվել է քոհեններին։ Բեյթ Շեմեշը նաև կողոպուտից Ուխտի Տապանակը Իսրայել վերադարձնող փղշտացների քարավանի կանգառի վայրերից մեկն էր։
Ինչպես ցույց են տվել 21-րդ դարի սկզբին անցկացված հնագիտական պեղումները, քաղաքը գտնվում էր փղշտացիների հետ սահմանին, սակայն քաղաքի բնակիչները քանաններ էին։ Քաղաքն օգտվում էր սահմանային դիրքի իր առավելություններից։

Քաղաքն ավերել են բաբելոնացիները։ Քանի որ այնտեղ լցված էին ջրի տեղական աղբյուրներ, քաղաքը չի վերականգնվել մինչև վերջերս։

## Իսրայելական քաղաքի հիմնում
Ժամանակակից Բեյթ Շեմեշը հիմնադրվել է 1950 թվականի դեկտեմբերի 6-ին։ Քաղաքի կարգավիճակ է ստացել 1991 թվականին։

## Բնակչություն
thumb|Ժամանակակից Բեյթ Շեմեշը, 2010|left
Ըստ Իսրայելի կենտրոնական վիճակագրական վարչության` 2018 թվականի տվյալներով բնակչությունը կազմել է 114.371 մարդ։ Բնակչության մեծամասնությունը հրեաներ են (98%)։ Բնակչությա 22%-ը կազմում են հայրենադարձներ նախկին ԽՍՀՄ-ից։ Համաձայն Իսրայելի կենտրոնական վիճակագրական ծառայության տվյալների 2009 թվականից Բեյթ Շեմեշը ստացել է սոցիալ-տնտեսական զարգացման 10 միավորից 3 գնահատականը, Բեյթ Շեմեշի դպրոցների շրջանավարտների 41.5%-ը ստացել է ավարտական վկայականներ, միջին աշխատավարձը կազմում է 5,538 շեկել, այն դեպքում, երբ ընդհանուր Իսրայելում այն 7,070 շեկել է։

## Տրանսպորտ
Կա երկաթուղային կայարան։ Ավտոբուսի երթուղիները կապում են Բեյթ Շեմեշը Թել Ավիվի, Բնեյ-Բրակի և Երուսաղեմի հետ։

## Ծանոթագրություններ

## Արտաքին հղումներ
* Официальный сайт муниципалитета ''(иврит)''
* Shemesh OnLine — community guide and directory
* Городской блог ''(русский)''
* Beit Knesset Feigenson  — Aviv Community Synagogue and Web site
* Beit Medrash Torani Leumi- BMTL website
* Beit Knesset Ohel Yonah Menachem- OYM website
* http://www.cbs.gov.il/population/new_2010/table3.pdf Отчёт ЦСБ Израиля за 2010 год

Կատեգորիա:Իսրայելի քաղաքներ
Սպիտակ եղջյուրներով Օլյոշկան

**«Սպիտակ եղջյուրներով Օլյոշկան»** (), խորհրդային տիկնիկային մուլտֆիլմ, որը նկարահանվել է 1974 թվականին, ռեժիսոր Լեոնիդ Զարուբինի կողմից։

Սցենարը գրել է Ժաննա Վիտենզոնը` Կիևի գիտահանրամատչելի ֆիլմերի ստուդիային կից մուլտմիավորման հետ համագործակցության արդյունքում։

## Սյուժե
Ալյոշա անունով տղան ամսագրից իմանում է Տայանե անունով աղջկա մասին, որն ապրում էր հյուսիսում։ Դրանից հետո նա երազում է գնալ հյուսիս և տեսնել հյուսիսային եղջերուներին։ Այդ ժամանակ գալիս է առաջին ձյունը, և տղան հարևան աղջկա հետ վազում է փողոց։ Ալյոշկան ձյունից փոքրիկ եղջերու է պատրաստում, որի վրա աղջիկը ծիծաղում է, քանի որ առաջին ձյունը շուտ է հալվում։ Նա տուն է գնում, իսկ ուշ երեկոյան նայելով պատուհանին նկատում է, որ եղջերուն կենդանացել է։ Ուրախությանը չափ չկար, սակայն տղան հասկանում է, որ առավոտյան նոր ընկերոջից ոչինչ չի մնա, և այդ ժամանակ որոշում է հուսահատ քայլի դիմել` եղջերուին տանել հեռավոր ցուրտ վայրեր։ Կողմնացույցի օգնությամբ Ալյոշան և նրա նոր ընկերը` Օլյոշկան, հասնում են հյուսիս։ Նրանք պետք է գտնեին Տայանեին, բայց այդ խնդրին արագ լուծվում է փոկերի օգնությամբ։ Ընկերները գտնում են աղջկա յարանգան, ծանոթանում են նրա և նրա հոր հետ, իսկ Ալյոշան բացատրում է իրենց ժամանման պատճառը։ Օլյոշկան մնում է Տայանեի մոտ, որպեսզի մինչև ձմեռ չհալվի։ Ալյոշան խնդրում է եղջերուի հետ հյուր գալ իրեն, երբ իսկական ձմեռ կլինի, իսկ ինքն ուղղաթիռով հեռանում է։ Տանը Ալյոշան, պատուհանից տեսնելով հարևանի աղջկան, լսում է նրա ծիծաղը, որը չէր էլ կասկածում, թե իրականում ուր է կորել եղջերուն։ Հիմա տղան սպասում է իրական ձմռան սկսվելուն։

## Նկարահանող խումբ
* Սցենարի հեղինակ` Ժաննա Վիտենզոն
* Ռեժիսոր` Լեոնիդ Զարուբին
* Բեմադրող նկարիչ` Օ. Օխրիմեց
* Օպերատոր` Վասիլի Կորդուն
* Կոմպոզիտոր` Անտոն Մուխա
* Հնչյունային օպերատոր` Իգոր Պոգոն
* Տիկնիկավարներ` Էլեանորա Լիսիցկայա, Ա. Տրիֆոնով, Ժան Տարան
* Տիկնիկները և դեկորացիաները պատրաստել են` Յա. Գորբաչենկո, Անատոլի Ռադչենկո, Վ. Յակովենկո, Վադիմ Գախուն
* Օգնականներ` Ա. Կիսլի, Վ. Գրիգորենկո, Մ. Վայսֆելդ, Օ. Դերյաժնայա
* Խմբագիր` Սվետլանա Կուցենկո
* Մուլտֆիլմի տնօրեն` Մ. Գլադկովա

## Հետաքրքիր փաստեր
* Ալյոշան մուլտֆիլմի սկզբում կարդում է հատված ուկրաինական մանկական «Բարվինոկ» ամսագրից։

## Վերաթողարկում DVD ձևաչափով
Մուլտֆիլմը DVD ձևաչափով թողարկվել է «Խատուտիկ, ուռած թշիկներ» մուլտֆիլմերի ժողովածուում։

## Գրականություն
*

## Ծանոթագրություններ

## Արտաքին հղումներ
*

Կատեգորիա:1974 մուլտֆիլմեր
Կատեգորիա:«Կիևնաուչֆիլմ» ստուդիայի մուլտֆիլմեր
Կատեգորիա:Մուլտֆիլմեր երեխաների մասին
Կատեգորիա:Մուլտֆիլմեր կենդանիների մասին
Ալի Ակբար Հաշեմի Ռաֆսանջանի

**Ալի Ակբար Հաշեմի Ռաֆսանջանի** (, ), իրանցի քաղաքական գործիչ, նպատակահարմարության խորհրդի նախկին նախագահ։ Եղել է Իրանի իսլամական խորհրդատվական խորհրդի նախագահը 1980-1989 թվականներին և Իրանի նախագահը 1989-1997 թվականներին։

## Կենսագրություն
Ակբար Հաշեմի Ռաֆսանջանին ծնվել է 1934 թվականի օգոստոսի 25–ին աղքատ ընտանիքում, որը ապրում էր երկրի հարավում գտնվող Քերման նահանգի Նուգ գյուղում։ 16 տարեկանում տեղափոխվել է Կում, որտեղ սկսել է մասնակցել Ռուհոլլահ Խոմեյնիի դասախոսություններին իսլամական իրավունքի վերաբերյալ։

Մինչ Իսլամական հեղափոխությունը 15 տարվա ընթացքում Ռաֆսանջանին 5 անգամ բանտարկվել է հակակառավարական գործունեության համար։ Հեղափոխությունից հետո մտնում է անցումային հեղափոխական կառավարության կազմի մեջ։ 1980-ին նա դառնում է Մեջլիսի առաջին խոսնակը և այդ պաշտոնում է մնում մինչև 1989 թվականը։

1989թ.օգոստոսի 3-ին Ռաֆսանջանին ընտրվում է Իրանի նախագահ։ Նրա նախագահության շրջանում Իրանը նկատելի ազատականացում է ունեցել ինչպես տնտեսության, այնպես էլ սոցիալական ոլորտում։ Ռաֆսանջանին բարեփոխումներ է իրականացրել՝ ուղղված Իրանում լիարժեք ազատ շուկայի ստեղծմանը, սակայն դա հանգեցրել է գների մեծ աճին՝ 49 տոկոս։

Ռաֆսանջանիի նախագահության սկիզբը համընկել է համաշխարհային քաղաքականության արմատական փոփոխությունների հետ։ Նա սկիզբ է դրել Իրանի հարաբերություններին նախկին ԽՍՀՄ կենտրոնական Ասիայի և Անդրկովկասյան հանրապետությունների հետ, նոր հարաբերություններ է կառուցել արաբական աշխարհի հետ։ Սակայն ԱՄՆ-ի հետ հարաբերությունները շարունակեկ են լարված մնալ։ Ռաֆսանջանին դարձել Է Իրանի առաջին նախագահը, որը պաշտոնը լքել է լիազորությունների ավարտից հետո։

2000 թվականին ընտրվել է որպես մեջլիս, սակայն շուտով թողել է իր աշխատանքը խորհրդարանում և գլխավորել նպատակահարմարության խորհուրդը։ 2006-ում ընտրվել է փորձագետ Թեհրանի խորհուրդում։

Ինչպես արտաքին, այնպես էլ ներքին քաղաքականության մեջ Ռաֆսանջանին համարվում էր Իրանի ամենաազդեցիկ պետական գործիչներից մեկը։

Մահացել է 2017 թվականի հունվարի 8–ին 83 տարեկան հասակում։ Հունվարի 10-ին Թեհրանի համալսարանում տեղի ունեցած հասարակական հրաժեշտի արարողությունից հետո, Ռաֆսանջանին թաղվեց Հոմեյնիի դամբարանում, ով իսլամական հեղափոխության իր զինակիցն էր եղել։

### Անձնական կյանք
Ամուսնացած է եղել, ունեցել է հինգ երեխա՝ երեք տղա և երկու աղջիկ։ Նրա աղջիկներից մեկը Մեջլիսի պաշտոնյաներից է։

1997 թվականին Ռաֆսանջանիի որդին հայտնվել է ֆրանսիական Total ընկերության հետ սկանդալի կենտրոնում, որն իբր Մեհդի Ռաֆսանջանիին 80 մլն դոլար է փոխանցել շելֆ Ասալույեի նավթային մշակումների իրավունքի համար։ Այս գործի հետաքննությունը մինչ օրս շարունակվում է Ֆրանսիայում։

Ռաֆսանջանին համարվել է Իրանի ամենահարուստ մարդը, նույնիսկ մի ժամանակ մտել է Forbes–ի կողմից կազմված հարյուր աշխարհի ամենահարւստ մարկանց ցուցակի մեջ։ Երկրում իր դիրքի շնորհիվ ստացել է Ակբար Շախ մականունը։

## Ծանոթագրություններ

## Արտաքին հղումներ
* Официальный сайт
* Официальный сайт
* Али Акбар Хашеми Рафсанджани

Կատեգորիա:Իրանի նախագահներ
Կատեգորիա:Իրանի քաղաքական գործիչներ
Կատեգորիա:Իրանցի գրողներ
Կատեգորիա:Իրանցի ռազմական գործիչներ
Կատեգորիա:Սրտամկանի ինֆարկտից մահացածներ
Կատեգորիա:Իսլամական խորհրդակցական ժողովի 1-ին գումարման պատգամավորներ
Բուրյոնկան Մասլյոնկինոյից

**«Բուրյոնկան Մասլյոնկինոյից»**, խորհրդային տիկնիկային մուլտֆիլմ, որը 1973 թվականին թողարկվել է Սվերդլովսկի հեռուստատեսությունում։

Ռեժիսոր Անատոլի Ալյաշևը մուլտֆիլմը ստեղծել է ռուսական ժողովրդական ոճով (երաժշտություն, կերպարներ), հերոսները  անձնավորված են մարդկանց հետ։

## Սյուժե
Երազկոտ, ցրված, մտածկոտ և շատ համակրելի Բուրյոնկա անունով կովը մոլորվել էր անտառում։ Հուսահատված Բուրյոնկան նույնիսկ պատրաստվում է թունավորվել (ճանճասպանները անմիջապես պատրաստակամորեն աճում են նրա առաջ), բայց այստեղ հայտնվում է գայլը։ Կովը վախից ուշաթափվում է։ Գայլը ծառայում է խորամանկ ձեռներեց աղվեսին, որը իմանալով այն մասին, որ կովը մոլորվել է անտառում, ուղարկել է նրան Բուրյոնկային իրենց բակ բերելու, սերուցքային կարագը և թթվասերը վաճառելու համար։ Սակայն գայլը այնքան բարի ու օրինավոր է լինում, որ կովին խիտ անտառից հետ է տանում Մասլյոնկինո գյուղ։ Գյուղի բոլոր բնակիչները և անտառաբնակներիը զարմացած են այս փաստով և միաժամանակ ուրախ։

## Ֆիլմի վրա աշխատել են
* Ռեժիսոր՝ Անատոլի Ալյաշև
* Սցենարի հեղինակ՝ Նատալիա Աբրամովա
* Բեմադրող նկարիչ՝ Անդրեյ Եվլադով
* Օպերատոր՝ Յուրի Զաբոլոտնև 
* Ձայնային օպերատոր՝ Բորիս Բերեստեցկի
* Կոմպոզիտոր՝ Ալեքսանդր Դվոսկին 
* Նկարիչներ՝ Վ․ Ռոժին, Գ․ Ուսկովա, Ա․ Օգորոդնիկով
* Տնօրեն՝ Յու․ Ռոժին 
* Խմբագիր՝ Ֆ․ Կորիտկո
* Մոնտաժող՝ Ն․ Ալյաշևա, Լ․ Տուրովեց

## Դերերը հնչյունավորել են
* Զինաիդա Նարիշկինա՝ Աղվես, Ագռավ, կով Նոչկա  
* Ռոգվոլդ Սուխովերկո՝ Գայլ, Բույան ցուլ  
* Վերա Ենյուտինա՝ Բուրյոնկա, կով Զորկա, Նապաստակ
* Անատոլի Շչուկին՝ Հովիվ, Ոզնի

## Մրցանակներ
* 1973 թվականին «Բուրյոնկան Մասլյոնկինոյից» մուլտֆիլմը արժանացել է «Տաշքենդում հեռուստաֆիլմերի համամիութենական փառատոնի ժյուրիի մրցանակին»։

## Ծանոթագրություններ

## Գրականություն

## Արտաքին հղումներ
* 
* 
* «Բուրյոնկան Մասլյոնկինոյից» «Ֆիլմեր մուլտֆիլմների մասին» կայքում։

Կատեգորիա:1973 մուլտֆիլմեր
Կատեգորիա:Մուլտֆիլմեր աղվեսների մասին
Կատեգորիա:Մուլտֆիլմեր այբբենական կարգով
Կատեգորիա:Մուլտֆիլմեր գայլերի մասին
Ջեսիկա Քեփշոու

**Ջեսիկա Քեփշոու** (, ), ամերիկացի դերասանուհի, որն առավել հայտնի է «Կրքի անատոմիա» սերիալում խաղացած բժիշկ Արիզոնա Ռոբինսի դերով։

## Վաղ տարիներ
Ջեսիկա Քեփշոուն ծնվել է 1976 թվականի օգոստոսի 9-ին Միսսուրի նահանգի Կոլումբիա քաղաքում։ Նրա մայրը՝ Քեյթ Քեփշոուն հայտնի դերասանուհի և պրոդյուսեր էր, իսկ հայրը՝ Ռոբերտ Քեփշոուն՝ առևտրային, մարքեթինգային և դպրոցի տնօրեն։ Ջեսիկայի ծնողները բաժանվել են, երբ նա երեք տարեկան էր։ Ջեսիկան Սթիվեն Սփիլբերգի խորթ աղջիկն էր, ում հետ նրա մայրը ամուսնացել է 1991 թվականի հոկտեմբերի 12-ին։

Ջեսիկա Քեփշոուն 1994 թվականին ավարտել է Harvard-Westlake School-ը, իսկ 1998 թվականին՝ Բրաունի համալսարանը, որտեղ ստացել է անգլիական գրականության ոլորտի բակալավրի աստիճան։ Այնուհետև Լոնդոնում նա դերասանական դասեր է վերցրել Դրամատիկական արվեստի թագավորական ակադեմիայում։

## Կարերիա
Ջեսիկա Քեփշոուն իր դերասանական կարերիան սկսել է Բրաունովի համալսարանում սովորելիս՝ մասնակցելով «Կատուն շիկացած տանիքին» և «Արկադիա» բեմականացումներին։ 1997 թվականին մեծ էկրանին «Մորեխ» ֆիլմում կայացել է նրա առաջնաելույթը։ Այնուհետև նա խաղացել է «Սիրո նամակ», իսկ 1999 թվականին որպես հատուկ հրավիրված դերասանուհի նկարահանվել է «Շտապ օգնություն» հեռուստասերիալում։

Առաջին անգամ Քեփշոուն կանոնավոր դերասանուհի է եղել «Խաղից դուրս» կատակերգական սերիալի 1999-2000 թվականների եթերաշրջնում։ Դրանից հետո միացել է «Փորձաշրջան» իրավական դրամայի վերջին երկու եթերաշրջաններին, իսկ 2009 թվականին «Կրքի անատոմիա» սերիալում ստացել է բժիշկ Արիզոնա Ռոբինսի դերը։ Սկսած վեցերորդ եթերաշրջանից՝ բարձրացվել է մինչև հիմնական կազմ։

## Անձնական կյանք
2004 թվականի մայիսի 22-ին Քեփշոուն ամուսնացել է «Առողջ երեխա, Առողջ աշխարհ» ոչ առևտրային կազմակերպության գլխավոր տնօրեն Քրիստոֆեր Գևիգանի հետ։ Ամուսիններն ունեն չորս երեխա։ Մեկ որդի՝ Լյուք Հադսոն Գևիգան (ծնված 2007 թվականի սեպտեմբերի 8-ին) և երեք դուստր՝ Իվ Օգոստե Գևիգան (ծնված 2010 թվականի հոկտեմբերի 20-ին), Փոփի Ջեյմս Գևիգան (ծնված 2012 թվականի հունիսի 20-ին) և Ջոզեֆին Քեյթ Գևիգան (ծնված 2016 թվականի մայիսի 2-ին)։

## Ֆիլմագրություն

## Ծանոթագրություններ

Կատեգորիա:1976 ծնունդներ
Կատեգորիա:20-րդ դարի ամերիկացի դերասանուհիներ
Կատեգորիա:20-րդ դարի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Բրաունի համալսարանի շրջանավարտներ
Կատեգորիա:Դերասանուհիներ Կալիֆոռնիայից
Կատեգորիա:Դրամատիկական արվեստի թագավորական ակադեմիայի շրջանավարտներ
Կատեգորիա:Օգոստոսի 9 ծնունդներ
Կատեգորիա:Ամերիկացի դերասանուհիներ
Կատեգորիա:Ամերիկացի գործարարներ
Կատեգորիա:Ամերիկացի հասարակական գործիչներ
Բուն Բարեկենդան

**Բուն Բարեկենդան**, Մեծ պասի առաջին կիրակին, որին հաջորդում է Մեծ Պահքը։

## Ավանդույթներ և ծեսեր
301 թվականին, Հայաստանում քրիստոնեության ընդունմամբ, գարնանային հնագույն ավանդույթները միահյուսվել են նոր կրոնի հետ։ Բուն Բարեկենդանի ժամանակ պատրաստում էին առատ սնունդ, կազմակերպում տոնավաճառներ և փառատոներ, որտեղ մասնակցում էին մեծահասակներ և երեխաներ, աղքատներն ու կարիքավորները լինում էին ուշադրության կենտրոնում, օգտվում էին համընդհանուր սեղանից։ Բուն Բարեկենդանի ժամանակ մարդիկ հյուր են գնում կամ ամբողջ ընտանիքով հավաքվում են մեկ սեղանի շուրջ և տոնում։ Տոնի գլխավոր ուտեստը համարվում է չամիչով և կարագով բրնձով փլավը։ Բուն Բարեկենդանից հետո՝ կիրակի գիշերը, ըմթրիքին ուտում էին մածուն և կաթնով։ Բուն Բարեկենդանի հաջորդ օրը համարվում է ոչ աշխատանքային և ժողովրդի կողմից անվանվել է «*Բակլա խորան*»։

Քանի որ Հայ Առաքելական եկեղեցու որոշ եկեղեցական տոներ ունեն իրենց պահքերը, այդ իսկ պատճառով Բուն Բարեկենդանը կոչվում է Ճշմարիտ և տոնվում է կիրակի օրը՝ Մեծ Պահքի նախօրեին։ Շաբաթ օրը, մինչև Բուն Բարեկենդանը, երեկոյան ժամերգությանը, վարագույրով փակում են եկեղեցու խորանը, խորանը ծածակվում մինչև քառասունօրյա պասի ավարտը և բացվում է միայն Քրիստոսի Հարության օրը։ Բուն Բարեկենդանի օրը պատարագը տեղի է ունենենում փակ վարագույրի ետևում։ Նշվում է միշտ կիրակի օրը և ավարտվում է նույն օրվա երեկոյան։

Համաձայն հայկական եկեղեցական ավանդության՝ Բուն Բարեկենդանը համարվում է մարդկային երջանկության հիշողություն, որը դրախտում վայելում էին Ադամն ու Եվան։ Ըստ մարդկանց մարդը կարող էր համտեսել բոլոր պտուղները, բացառությամբ գիտելիքի ծառի պտուղից, որը խորհրդանշում էր Բուն Բարեկենդանի գրությունը։ Բուն Բարեկենդանը առաքինության դրսևորում է։ Այդ օրը մարդիկ դուրս էին գալիս սգից և սկսում են ուրախանալ՝ մոռանալով տառապանքի մասին։ Յուրաքանչյուր քրիստոնյա, իր հոգու խոնարհությամբ, ապաշխարությամբ, ծոմապահությամբ, և Աստծո ողորմության հույսով, անցնում է քառասունօրյա Մեծ Պահքի։

Հայ Առաքելայան եկեղեցին ընդհանուր առմամբ ապրում է Գրիգորյան օրացույցի, սակայն սփյուռքի համայնքները, որոնց եկեղեցիները օգտագործում են Հուլյան օրացույցը, եպիսկոպոսի օրհնությամբ կարող են ապրել Հուլյան օրացույցի համաձայն։

## Բարեկենդանի նմանօրինակները այլ երկրներում
* Վաստլավի (Բալթյան երկրներ, Սկանդինավիա)
* Յուղալի հինգշաբթի (Լեհաստան)
* Յուղալի երեքշաբթի կամ Մարդի Գրա (Արևմտյան Եվրոպա, ԱՄՆ)
* Կառնավալ (արևմտյան քրիստոնյաներ)
* Մասլենիցա (Ռուսաստան, Բելոռուսիա, Ուկրաինա)
* Sächsilüüte (Շվեյցարիա)
* Ֆաստնախտ (Գերմանիա)

## Տես նաև
* Բարեկենդան

## Ծանոթագրություններ

Կատեգորիա:Հայ առաքելական եկեղեցու տոներ
Կատեգորիա:Քրիստոնեական տոներ
Կոկոսի յուղ

[thumb|right|180px| [ինդոնեզիական արտադրության կոկոսի յուղ՝ սենյակային ջերմաստիճանում]]
 
**Կոկոսի յուղ**, բուսայուղ, որը ստանում են կոպրայից։ Ավանդաբար կիրառվում է օճառի արտադրման մեջ, կոսմետիկ միջոցների պատրաստման համար, սառեցվող լցոնումներ՝ վաֆլե տորթերի համար, և մարգարինի արտադրման մեջ։ XXI դարի սկզբներին խոհանոցում դեռևս լայն կիրառում չի ունեցել։

Հաճախ պատրաստվում է կոկոսյան արմավենու թարմ չորացրած միջուկի տաք ճնշումից։ Երբեմն պատրաստվում է չորացրած կոպրայի սառը ճզմումից։ Այս մեթոդը ավելի մեղմ է, ինչը թույլ է տալիս պահպանել յուղի բոլոր օգտակար հատկությունները, սակայն այս մեթոդով կարելի է ստանալ յուղի ընդամենը 10 %-ը։ Յուղը, որը ստացվում է սառը ճզմումից՝ ավելի թանկ է, բայց ավելի օգտակար։

Կոկոսի յուղը պիտանի է սննդի գործածության մեջ, բայց հագեցված ճարպաթթուների մեծ քանակը ընդունակ է լիպոպրոտեիդների խտության բարձրացման, իսկ սննդային բարձր կալորիականության հետ համադրման ժամանակ ընդունակ է քաշի բարձրացման։ Հովացման ջերմասիճանը 19-23&nbsp;°C է; 27&nbsp;°C տաքացման դեպքում դառնում է անգույն, հեղուկ, ծղոտե-դեղնավուն գույնի։ Կոկոսի զտած յուղում եռման աստիճանը կազմում է 177&nbsp;°C, որը ավելի ցածր է քան սննդի մեջ օգտագործվող յուղերի մեծամասնության մոտ (232&nbsp;°C եգիպտացորենի և արևածաղկի), ինչը իրեն դարձնում է ավելի քիչ պիտանի բարձր ջերմաստիճանի տակ տապակման մեջ։

Ինչպես ձիթապտղի յուղի դեպքում, կոկոսի յուղը կարող է պատրաստվել ինչպես սառը ճզմելու մեթոդից, այնպես էլ տաքացման և զտման միջոցով, դերը խաղում է նաև այն, երբ մեխանիկական ճզման ժամանակ կոկոսի փաթիլներից քամվում է յուղի ընդամենը 10-12%-ը, որը էապես քիչ է, քան ձթապտղի յուղի և սովորական ձիթապտղի դեպքում։ Քիմիական ճանապարհով ստացման արդյունքում կոկոսի յուղը ծախսում է իր օգտակար հատկությունների որոշակի մասը, ինչպես նաև կորցնում է իր առանձնահատուկ քաղցր համը և հոտը։ Սակայն հենց դա է թույլատրում զտած կոկոսի յուղը օգտագործել սննդային արդյունաբերության մեջ։

## Յուղի բաղադրությունը
* Էներգետիկ արժեքը սննդի 100 գրամում 862 կկալ կամ 3,607 կՋ
* Լաուրինաթթու 39—54 %
* Միրիստինաթթու 15—23%
* Պալմիտինաթթու ~ 10 %
* Օլեինաթթու ~9 %
* Կապրիլաթթու ~6 %
* Կապրինաթթու 5—10 %
* Ստեարինաթթու ~5 %
* Լինոլեթթու ~3 %
* Կապրինաթթու ~1 %

## Յուղերի հատկություններ և այրման կետ
Ստորև ներկայացված աղյուսակները հնարավորություն են տալիս տեսնել ավոկադոյի յուղի կազմությունը, հատկությունները և համեմատել այլ յուղերի հետ։

## Ծանոթագրություններ

Կատեգորիա:Բուսական հումք
Կատեգորիա:Բուսական յուղեր
Կատեգորիա:Կոկոսյան արմավենի
Կատեգորիա:Յուղեր
Մեմինգեն (օդանավակայան)

**Մեմինգեն օդանավակայան (Ալգոյ)** (, նաև , , ), ուղևորային օդանավակայան Ալգոյ շրջանի Մեմինգեն քաղաքում (Գերմանիա, Բավարիա) ()։

Գերմանիայի ամենաբարձր օդանավակայաններից (բարձրությունը ծովի մակարդակից 633 մետր։. Սպասարկում է կանոնավոր և չարտերային չվերթներ՝ հիմնականում բյուջետային ավիաընկերությունների միջոցով։

## Ուղղություններ և ավիաընկերություններ
Օդանավակայանը սպասարկում է միջազգային թռիչքներ դեպի Եվրոպայի մի քանի տասնյակ օդանավակայաններ։

Չվերթներն իրականացնում են Ryanair, Wizz Air, flytouropa/Avanti Air և Germania և այլ ավիաընկերություններ։

2015 թվականին Wizz Air-ը կատարում է չվերթներ՝ Վիլնյուս (VNO), Կիև (Ժուլյանի) (IEV), Բելգրադ (BEG), Սկոպիե (SKP), Կլուժ-Նապոկա (CLJ), Սոֆիա (SOF), Տիմիշոարա (TSR), Տիրգու Մուրեշ (TGR), Տուզլա (Բոսնիա) (TZL) և այլն։

2016 թվականի մարտի 3-ից իրականացվում են չվերթներ նաև Մոսկվայից (Վնուկովո) Պոբեդա ավիաընկերության կողմից։

## Ցամաքային հաղորդակցություն
Օդանավակայանը տեղակայված է Մեմինգենից չորս կմ դեպի արևելք և Մյունխենի կենտրոնից հարյուր տասը կիլոմետր դեպի արևմուտք։

Կանոնավոր ավտոբուսային հաղորդակցություն Մյունխենի, Ուլմի, Լեխի Լանդսպերգի, Աուգսբուրգի, Նյուրնբերգի, Ինգոլշտադի հետ։

Օդանավակայանը գտնվում է A7 (Հանդեվիտ-Ֆյուսեն) և A96 (Մյունխեն-Լինդաու) մայրուղիների հարևանությամբ։

## Ինչպես նաև
* Ryanair

## Նշումներ

## Արտաքին հղումներ
* Օդանավակայանի պաշտոնական կայք
* http://airport.airlines-inform.ru/Memmingen.html

Կատեգորիա:1936 հիմնադրումներ
Կատեգորիա:Գերմանիայի օդանավակայաններ
Կատեգորիա:Եվրոպայի օդանավակայաններ
Վենետիկի միջազգային օդանավակայան

ձախից|մինի|Մարկո Պոլոյի անվան օդանավակայան
**Վենետիկի Մարկո Պոլոյի միջազգային օդանավակայան** (), , Իտալիայի խոշորագույն օդանավակայաններից մեկը, որը գտնվում է Թեսերա քաղաքում`Վենետիկի հյուսիսարևելյան արվարձանում և կրում է իր անունը` ի պատիվ հանրաճանաչ վենետիկյան ճանապարհորդ Մարկո Պոլոյի, որը համարվում է Չինաստանի եվրոպական հայտնագործողը։

2008 թվականին սպասարկելով մի փոքր ավելի քան 6,8 միլիոն ուղևորից՝ օդանավակայանը զբաղեցրեց չորրորդ տեղը երկրի խոշորագույն օդանավակայանների ցանկում՝ ինչպես ուղևորափոխադրումների ծավալով, այնպես էլ օդանավակայանում ինքնաթիռների թռիչքների/վայրէջքների քանակով։

Ժամանակակից ուղևորային տերմինալը, որը բացվել է 2002 թ.-ին և ներկայումս բեռնված է առավելագույն մակարդակով, ընդունում է օդանավակայանի բոլոր պլանային և կանոնադրական չվերթները, ներառյալ Air Transat-ի երկարատև երթուղիները դեպի Տորոնտո (Փիրսոն) և Մոնրեալ (Տրյուդա), Delta Air Lines չվերթները դեպի Ջոն Քենեդիի անվան միջազգային օդանավակայան և Հարցֆիլդ-Ջեքսոն Ատլանտա միջազգային օդանավակայան, Skyservice Airlines-ի չվերթները դեպի Տորոնտո (Փիրսոն) և Emirates Airline-ի չվերթները Դուբայ։ 2010 թվականի ամռանը սպասվում է անվայրԷջք չվերթի բացում դեպի Շանհայի Պուդուն օդանավակայան։

Մարկո Պոլոյի օդանավակայանը ղեկավարում է SAVE SpA- ն, որի մի մասն էլ իր հերթին պատկանում է տեղական իշխանություններին։ Ընկերության բաժնետոմսերը վաճառվում են Միլանի ֆոնդային բորսայում։

## Տերմինալ
Օդանավակայանի ուղևորային տերմինալը բաղկացած է երեք հարկից, առաջին հարկը՝ ժամանող ուղևորների և տերմինալի շենքից դուրս գալու համար, երկրորդ հարկում տեղակայված են տոմսերի գրանցման սրահները՝ վեց տասնյակ գրանցման կանգառներով և և երկու ուղևորասրահներով։ Երրորդ հարկը լիովին հատկացված է օդանավակայանում ընկերությունների և ավիաընկերությունների ներկայացուցիչների գրասենյակային տարածքների համար։ Ընդհանուր մակերեսը կազմում է 53 000 քառակուսի մետր։

## Ավիաընկերություններ և նպատակակետեր
### Կանոնավոր չվերթներ
աջից|մինի|Օդանավակայանի տերմինալը
աջից|մինի|Օդանավակայանի տերմինալը

### Չարտերային չվերթներ

### Բեռնատար չվերթներ

## Ծանոթագրություններ

## Արտաքին հղումներ
* Օդանավակայանի պաշտոնական կայքը

Կատեգորիա:Վենետիկ
Սմբատ Երեցյան

**Սմբատ Երեցյան** (հունվարի 13, 1950, Տուլոն, Ֆրանսիա), հայ բժիշկ, դերասան, թարգմանիչ։

## Կենսագրություն
Ծնվել է Ֆրանսիայի Տուլոն քաղաքում։

1952 թվականից սկսած ապրում է Հալեպում։ Նախնական կրթությունն ստացել է այնտեղի Լ. Նաճարյանի և Գ. Կյուլպենկյան վարժարանում։ Ուսումը շարունակել է Երևանում` 1978 թվականին ավարտելով Երևանի բժշկական ինստիտուտը։

Ապրում է Հալեպում, խաղում է տեղի «Ադամյան» թատերախմբում։

## Ստեղծագործական կյանք
1987 թվականից սկսել է բեմ բարձրանալ։ Առաջին դերը եղել է Երիտասարդ ամուսնու դերը «Իմ սիրտը լեռներում է» ներկայացման մեջ։ Խաղացել է շատ տարբեր դերեր, փորձառության ու բեմական կարողությունների շնորհիվ դարձել է «Ադամյան» թատերախմբի առավել զբաղված դերասաններից մեկը։ Երեցյանը խաղացել է դրամատիկական, բնութագրական, կատակերգական դերեր, մասնակցել է նաև մանկապատանեկան ներկայացումների։

### Դերեր
* Ալիկ` «Գնա մեռի, արի սիրեմ»
* Սուլեյման` «Ակամա ինքնասպան»
* Թուրք սպա` «Առաքելոց վանքի կռիվը»
* Լեոնիտա Փափակաթթո` «Սինյոր Փափակաթթո»
* Պրունո` «Ապերախտ տղամարդիկ»
* Մաթիկ` «Եվ երկինքեն երեք աթոռ ինկավ»
* Սահակ` «Բումերանգ»
* Շմավոն` «Հնամաշ պայուսակը» 
* Արարատ պապ` «Ծերունին և լեռը»
* Գայլ` «Աղվեսն ու Աղասին»
* Չար գայլ` «Մոխրիկը»
* Հեքիաթասաց` «Ձյունե թագուհին»
* Ծաղրածու` «Եղեգնուհին»
* Հայր` «Կիկոսի մահը» և այլն։

Արաբերեն է թարգմանել մի շարք հայերեն պիեսներ։

## Ծանոթագրություններ

Կատեգորիա:Ապրող անձինք
Կատեգորիա:Հայ բժիշկներ
Կատեգորիա:Հայ դերասաններ
Կատեգորիա:Հայ թարգմանիչներ
Կատեգորիա:Ֆրանսիայում ծնվածներ
Ջոն Քոլթրեյն

**Ջոն Վիլյամ Քոլթրեյն**, մականվանյալ **Թրեյն** (, ), 20-րդ դարի ամերիկացի անվանի երաժիշտ, ջազմեն, սաքսոֆոնահար և երգահան։ Ծագումով աֆրոամերիկացի այս երաժիշտը սկզբում նվագել է ալտ սաքսոֆոն, 1950-ական թվականներին՝ հիմնականում տենոր սաքսոֆոն, 1960-ականներին՝ նաև սոպրանո սաքսոֆոն։Գործիքային կատարման ասպարեզում նրա նորարարական ներդրումը, ոգեշունչ կատարումները տևական ժամանակ խոր ազդեցություն են թողել ջազի աշխարհի վրա։

Չարլի Փարքերից հետո Քոլթրեյնը համարվել է ամենահեղափոխական նորամուծություններ կատարած և ամենաազդեցիկ սաքսոֆոնահարը ջազի պատմության ընթացքում։ Նա ճանաչվել է ջազի բնագավառում ավանգարդիստական ոճի առաջատարը, կատարումների գեղարվեստականությամբ աչքի ընկած երաժիշտ և քսաներորդ դարի կեսերի ամենակարևոր երաժիշտներից մեկը, ում անունը հիշատակվում է Լուի Արմսթրոնգի, Դյուկ Էլինգտոնի և այլ կարկառուն ջազմենների անունների կողքին։

Քոլթրեյնը մշտապես գտնվել է ստեղծագործական որոնումների, փորձարարությունների մեջ, ձգտել է իր արվեստի գրեթե բոլոր մանրամասների մեջ գերազանցել իրնքն իրեն. կատարելագործելով կատարողական տեխնիկան՝ հետազոտել ու ներդրել է նոր արտահայտչաձևեր, նորովի հնչողություններ, նոր տեմբրեր, սաքսոֆոնի դինամիկան ընդլայնելու, հարստացներու նոր ձևեր ու միջոցներ, երաժշտական այդ գործիքի թեմատիկ ու հարմոնիկ հնարավորությունները զարգացնելու, ընդլայնելու եղանակներ, այդ ասպարեզում նոր հորիզոններ է նվաճել՝ իմպրովիզացիան համադրելով տեմբրի ջերմության, դինամիկայի, ռիթմի, անձնական ապրումների հետ և երաժշտությունը դիտարկելով որպես ոգեղեն հարցախույզ։

Քսաներորդ դարի 50-ական թվականների վերջերին և 60-ականների սկզբներին Քոլթրեյնը ձայնագրել ու թողարկել է ջազային երաժշտության գանձարանում պատվավոր տեղ զբաղեցրած, առավել նշանակալից ալբոմները («A Love Supreme», «Coltrane Jazz», «Giant Steps»), որոնք, ըստ էության, ջազային իմպրովիզացիայի հիմունքների ուսումնասիրման քրեստոմատիայի դեր կարող են կատարել։

1960-ականների սկզբներին արդեն որոշակիորեն ճանաչման հասած երաժիշտն ստեղծել է իր դասական քառյակը, որը համարվում է ամենահայտնի (արվեստի որոշ պատմաբանների կարծիքով՝ նաև ամենաազդեցիկ) երաժշտախմբերից մեկը ջազի պատմության ընթացքում։

Ստեղծագործական կյանքի վերջին փուլում Քոլթրեյնն ու նրա երաժշտությունը աստիճանաբար ավելի ու ավելի հոգևոր բնույթ են ձեռք բերել։

Անվանի երաժիշտը հետմահու արժանացել է բազմաթիվ պարգևների։ 2007 թվականին նրան հետմահու շնորհվել է Պուլիտցերյան հատուկ մրցանակ։ 1971 թվականին ստեղծվել է Սուրբ Ջոն Քոլթրեյնի եկեղեցին, որը 1982 թվականին ընդգրկվել է Աֆրիկյան ուղղափառ եկեղեցու կազմում (այդպիսով՝ վերջինս ճանաչել է նրա սրբությունը)։

## Ծանոթագրություններ

## Արտաքին հղումներ
* Ջոն Քոլթրեյնի կենսագրությունը
* Սկավառակագրություն և մեկնաբանություններ
* John Coltrane en CD Սկավառակագրություն (ամբողջական ցանկը)
* Ջոն Քոլթրեյնի պաշտոնական կայքէջը
* Análisis armónico de Naima
* John Coltrane o el Jazz desbocado , artículo de Jesús Effing
* "John Coltrane: el saxofonista que buscaba la verdad" , artículo de Rafael Narbona

Կատեգորիա:«Գրեմմի» մրցանակի դափնեկիրներ
Կատեգորիա:Ամերիկացի երաժիշտներ
Կատեգորիա:Ամերիկացի երգահաններ
Կատեգորիա:Ամերիկացի կոմպոզիտորներ
Կատեգորիա:Ամերիկացի ջազմեններ
Կատեգորիա:Ամերիկացի սաքսաֆոնահարներ
Կատեգորիա:Պուլիցերյան մրցանակակիրներ
Արշակ Ա (Վիրքի թագավոր)

**Արշակ Ա**, հայտնի է նաև որպես **Արտաշես Ա** (, վրացերենից տառադարձմամբ՝ Արսոկ I, ծնված՝ *անհայտ*, Մեծ Հայքի թագավորություն – մ․թ․ա․ 78, Մցխեթ, Վիրք), Մեծ Հայքի թագավորության արքայազն և Վիրքի թագավոր մ․թ․ա․ 90-ից մինչև մ․թ․ա․ 78 թվականներին։ Համարվում է Վիրքի Արտաշեսյան հարստության առաջին ներկայացուցիչը։ Արշակը Հայաստանի թագավոր Արտաշես Ա Բարեպաշտի թոռն էր՝ ամենայն հավանականությամբ Արտավազդ Ա-ի որդին։ Զարգացած միջնադարի վրաց հեղինակները, օրինակ՝ Լեոնտի Մրովելին, վկայում են այն մասին, որ Արշակը հայոց արքայի որդին էր, իսկ նրա կինը սերում էր վրաց Փառնավազյանների թագավորական ընտանիքից։

Արշակը Իբերիայի թագավորության գահին բազմում է Մեծ Հայքի արքայից արքա Տիգրան Բ Մեծի կողմից Վիրքի հպատակեցումից հետո։ Վիրքում հայոց Արտաշեսյանների իշխանության հաստատման գործընթացը հանգամանալից կերպով իր «Քարթլիս ցխովրեբա» («Քարթլիի կյանքը») աշխատության մեջ ներկայացնում է Լեոնտի Մրովելին։

Մ․թ․ա․ 109 թվականից ի վեր Վիրքի (Իբերիայի) թագավորությունում իշխում էր Փառանջոմ I-ը՝ Փառնավազյանների տոհմից։ Ըստ վրաց պատմիչի՝ վերջինս պաշտպանում էր պարթևական արքունիքի շահերը և դավանում էր կրակապաշտական կրոնը։ Վիրքում ներքաղաքական պայքարը վերստին սրվում է այն բանից հետո, երբ Փառանջոմ արքան Պարթևստանից կանչում է մազդեզական կրոնի սպասավորներին ու կրակի մոգերին, նրանց հաստատում Մծխեթում և Մողվթայում և սկսում բացահայտորեն պաշտել կուռքերին։ Փառանջոմի այս քայլը զայրույթի տեղիք է տալիս բնակչության և ազնվականության շրջանում, որի արդյունքում էլ Իբերիայի ավագանին որոշում է թագավորին գահընկեց անելու համար դիմել հարևան երկրի՝ զորեղացող Մեծ Հայքի օգնությանը։ 
Մեզ հասած պատմագիտական տեղեկությունների համաձայն՝ Տիգրան Մեծն իր բանակով ներխուժում է Մցխեթ և հաղթանակում պարթևների զորակցությամբ հանդես եկող Փառանջոմ Իբերացու նկատմամբ։ Արդյունքում՝ Վիրքի թագավորությունը հայտնվում է Մեծ Հայքի քաղաքական ազեցության ոլորտում։ Մ․թ․ա․ 90 թվականին Վիրքի գահին բազմում է Տիգրանի զարմիկը՝ Արտավազդ Ա-ի որդի Արշակը, որն էլ հիմնադրում է Վրաց Արտաշեսյան հարստությունը։ Արշակ Ա-ի կառավարման տարիները անցնում են խաղաղության միջավայրում, քանի որ վերջինս գտնվում էր արքայից արքա Տիգրանի հովանավորչության ներքո։ Օգտվելով տիրող կայունությունից՝ վերջինս կառուցապատում է բազմաթիվ ամրոցներ, մասնավորապես՝ Ծունդա բերդը Ջավախքում։ Արշակի մահից հետո արյան իրավունքով գահը ժառանգում է Արտակ Ա-ն, որը շարունակում է իշխել որպես Մեծ Հայքի կամակատար։

## Տես նաև
* Վիրքի Արտաշեսյան արքայատոհմ
* Վիրքի հպատակեցումը Տիգրան Մեծի կողմից
* Արտակ Ա Արտաշեսյան

## Ծանոթագրություններ

## Գրականություն
* Լեոնտի Մրովելի, *«Քարթլիի կյանքը»*

Կատեգորիա:Վիրքի թագավորներ
Խոսրով բեկ Սուլթանով

**Խոսրով բեկ Փաշա բեկ Սուլթանով** (, ), Ադրբեջանի պետական գործիչ, Ադրբեջանի Ժողովրդավարական Հանրապետության ռազմական նախարար, Ղարաբաղի գեներալ-նահանգապետ (1919)։

## Կենսագրություն
Խոսրով բեկ Սուլթանովը ծնվել է 1879 թվականի մայիսի 10-ին Զանգեզուրի գավառի Մովսեսաշեն (այժմ ՝ Քաշաթաղի շրջան) գյուղում։ Սովորել է Գանձակի գիմնազիայում։ Գանձակի գիմնազիանն ավարտելուց հետո նա ստացել է բարձրագույն բժշկական կրթություն Օդեսայում։ Խոսրով բեյ Սուլթանովը 1918 թվականի մայիսի 28-ին Թբիլիսիում Ադրբեջանի Ազգային ժողովի անունից Ադրբեջանի ժողովրդավարական հանրապետության հռչակագրի 26 ստորագրողներից մեկն էր։ Խոսրով բեկը Ժողովրդավարական Հանրապետության առաջին կառավարության կաբինետում եղել է ռազմական նախարար։ Նա Անդրկովկասի սեյմի և Ադրբեջանի խորհրդարանի անդամ էր։ 1919 թվականի հունվարի 15-ին Խոսրով բեկ Սուլթանովը նշանակվել է Ղարաբաղի գեներալ-նահանգապետ։

Խորհրդային Միությանը Ադրբեջանի անդամակցությունից հետո Խոսրովի բեկը ստիպված էր մեկնել արտասահման։ Նա ապրել է Թուրքիայում, Իրանում (1926), ավելի ուշ Ֆրանսիայում և Գերմանիայում։ Նա Գերմանիայի բժշկական համալսարանի պրոֆեսոր էր։ Այնուհետև Խոսրով բեկ Սուլթանովը վերադարձել է Թուրքիա 1936 թվականին և հաստատվել է Տրապիզոնում։

Խոսրով բեկ Սուլթանովը մահացել է 1943 թվականի հունվարի 7-ին։

## Ծանոթագրություններ

## Արտաքին հղումներ
* Азербайджанская Демократическая Республика (1918—1920). Внешняя политика. (Документы и материалы). — Баку, 1998, с. 568
* Ənvər Çingizoğlu. Xosrov bəy Sultanov. "Soy" dərgisi, 1 (9) 2008.
* «Azərbaycan» qəzeti. 1919-cu il 24 iyun.

Կատեգորիա:Ադրբեջանի պետական գործիչներ
Կատեգորիա:Ադրբեջանի քաղաքական գործիչներ
Կատեգորիա:Օդեսայի համալսարանի շրջանավարտներ
Դրամա Դեսկ

**«Դրամա Դեսկ» մրցանակ** (), ամերիկյան թատերական մրցանակ, որը շնորհվում է 1955 թվականից։ Այն միակ մրցանակն է, որը ներառում է ԱՄՆ-ը բոլոր թատրոնները և շնորհվում է ինչպես բրոդվեյական և օֆֆ-բրոդվեյական ներկայացումների, այնպես անկախ թատրոնների բեմադրությունների համար։ Մրցանակը թատերական ոլորտում համարվում է ամենահեղինակավորը, այն լրացնում է «Թոնի» մրցանակին, որը կենտրոնացած է բացառապես բրոդվեյական շոուների վրա։

## Մրցանակի կատեգորիաներ
### Դրամատիկական թատրոն
* «Դրամա Դեսկ» մրցանակ «Լավագույն ներկայացում» անվանակարգում
* «Դրամա Դեսկ» մրցանակ «Կրկին բեմադրված լավագույն ներկայացում»
* «Դրամա Դեսկ» մրցանակ «Ներկայացման լավագույն դերասան» անվանակարգում
* «Դրամա Դեսկ» մրցանակ «Ներկայացման լավագույն դերասանուհի» անվանակարգում
* «Դրամա Դեսկ» մրցանակ «Լավագույն դերասան ներկայացումում» անվանակարգում
* «Դրամա Դեսկ» մրցանակ «Լավագույն գլխավոր դերասանուհի ներկայացումում» անվանակարգում
* «Դրամա Դեսկ» մրցանակ «Ներկայացման լավագույն ռեժիսոր» անվանակարգում 
* «Դրամա Դեսկ» մրցանակ «Ներկայացման լավագույն երաժշտություն» անվանակարգում

### Երաժշտական թատրոն
* «Դրամա Դեսկ» մրցանակ «Լավագույն մյուզիքլ» անվանակարգում 
* «Դրամա Դեսկ» մրցանակ «Կրկին բեմականացված լավագույն մյուզիքլ» անվանակարգում
* «Դրամա Դեսկ» մրցանակ «Լավագույն դերասան մյուզիքլում» անվանակարգում 
* «Դրամա Դեսկ» մրցանակ «Լավագույն դերասանուհի մյուզիքլում» անվանակարգում
* «Դրամա Դեսկ» մրցանակ «Լավագույն գլխավոր դերասան մյուզիքլում» անվանակարգում
* «Դրամա Դեսկ» մրցանակ «Լավագույն գլխավոր դերասանուհի մյուզիքլում» անվանակարգում
* «Դրամա Դեսկ» մրցանակ «Մյուզիքլի լավագույն ռեժիսոր» անվանակարգում
* «Դրամա Դեսկ» մրցանակ «Մյուզիքլի լավագույն երաժշտություն» անվանակարգում
* «Դրամա Դեսկ» մրցանակ «Լավագույն լիբրետո» անվանակարգում
* «Դրամա Դեսկ» մրցանակ «Լավագույն գիրք մյուզիքլի համար» անվանակարգում
* «Դրամա Դեսկ» մրցանակ «Լավագույն գործիքավորում» անվանակարգում

### Դրամատուրգիա և երաժշտություն
* «Դրամա Դեսկ» մրցանակ «Լավագույն ռեժիսոր» անվանակարգում 
* «Դրամա Դեսկ» մրցանակ «Լավագույն պարուսույց» անվանակարգում
* «Դրամա Դեսկ» մրցանակ «Լավագույն ղեկավար» անվանակարգում
* «Դրամա Դեսկ» մրցանակ «Լավագույն հանդերձապան» անվանակարգում 
* «Դրամա Դեսկ» մրցանակ «Լույսի լավագույն բեմադրություն» անվանակարգում 
* «Դրամա Դեսկ» մրցանակ «Ձայնի լավագույն բեմադրություն» անվանակարգում
* «Դրամա Դեսկ» մրցանակ «Լավագույն վերածնված բեմադրություն» անվանակարգում 
* «Դրամա Դեսկ» մրցանակ «Թատերական յուրահատուկ փորձ» անվանակարգում
* «Դրամա Դեսկ» մրցանակ «Մեկ դերասանի լավագույն ներկայացում» անվանակարգում
* «Դրամա Դեսկ» մրցանակ «Լավագույն գրախոսական» անվանակարգում
* «Դրամա Դեսկ» մրցանակ «Մուլտֆիլմի լավագույն բեմականացում» անվանակարգում
* Հատուկ «Դրամա Դեսկ» մրցանակ

## Ծանոթագրություններ

## Արտաքին հղումներ
* Drama Desk
* Playbill: Awards
* PlaybillVault.com: Awards
* Drama Desk Awards на сайте *Information Please*

Կատեգորիա:Մրցանակներ
Դմիտրի Տարասենկով

**Դմիտրի Տարասենկով** (), ռուս գրող, թարգմանիչ և սցենարիստ, 1984 թվականից` «Ազատություն» ռադիոկայանի լրագրող։ Գրաքննադատ Անատոլի Տարասենկովի և գրող Մարիա Բելկինայի որդին է։

## Կենսագրություն
1965 թվականին ավարտել է Մոսկվայի պետական համալսարանի բանասիրության ֆակուլտետը։ 1961 թվականից սկսած տպագրվել է թերթերում և ամսագրերում, սցենարներ է գրել «Մոսֆիլմ» և Գիտահանրամատչելի ֆիլմերի կենտրոնական ստուդիայի համար։ Հայտնի դետեկտիվ «Մարդը միջանցիկ բակում» պատմվածքի հեղինակն է, որը դարձել է 1971 թվականին թողարկված համանուն բազմասերիանոց ֆիլմի հիմքը։ Պատմվածքը թարգմանվել է եվրոպական մի շարք լեզուներով (լեհերեն, բուլղարերեն և այլն)։

1978 թվականին արտագաղթել է ԱՄՆ, ինչի արդյունքում նրա անունը որպես սցենարի հեղինակ հեռացվել է «Մարդը միջանցիկ բակում» ֆիլմի լուսագրերից։ 1984 թվականից սկսած Տարասենկովը Վաշինգտոնում թղթակցում է «Ազատություն» ռադիոկայանին։ Երբ 1995 թվականի ամռանը ռադիոկայանը տեղափոխվել է Պրահա, նա սկսել է ղեկավարել «Ազատություն» ռադիոկայանի Ռուսական ծառայության նորությունների բաժինը։

Ամհերսթի (Մասաչուսեթս, Ամերիկայի Միացյալ Նահանգներ) ռուսական մշակույթի կենտրոնին նվիրաբերել է 1500 գրքից բաղկացած հավաքածու` հիմնականում արտասահմանյան ռուսական գրականության ներկայացուցիչների գործեր, ինչպես նաև` ռուս գաղթականների նամակաների հավաքածու։

## Ստեղծագործություններ
* Ա. Տարասենկով, «Մարդը միջանցիկ բակում», պատմվածք, Մոսկվա, 1972, 224 էջ, տպաքանակ` 100000 օրինակ։

## Ծանոթագրություններ

## Արտաքին հղումներ
* Դմիտրի Տարասենկովը «Ազատություն» ռադիոկայանի կայքում
* The Dmitri Tarasenkov Collection 
* «Մարդը միջանցիկ բակում» պատմվածքը» Ozon.ru կայքում

Կատեգորիա:Խորհրդային գրողներ
Կատեգորիա:Խորհրդային թարգմանիչներ